Държавен вестник, бр. 62, 2019 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  62
Чл. 9. Забранява се носенето и употребата 
на служебно оръжие и боеприпаси при и след 
употреба на алкохол или други упойващи 
вещества и медикаменти.
Чл. 10. При установено нарушение на но­
сене на служебно оръжие от служител, което 
е предпоставка за допускане на инциденти, 
или при служебна необходимост директорът 
на съответната дирекция може да разпореди 
преустановяване носенето на служебно оръ­
жие от служителя, за което изготвя писмен 
доклад до председателя на агенцията.
Раздел III
Съхранение на служебното оръжие
Чл. 11. (1) Държавните служители носят 
отговорност за съхранението на зачислените 
им служебно оръжие и боеприпаси. 
(2) Държавните служителите са длъжни 
да опазват зачисленото им служебно оръжие 
и боеприпаси от противозаконно отнемане, 
загубване, повреждане или унищожаване.
Чл. 12. (1) Зачислените на служителите от 
агенцията служебно оръжие и боеприпаси, 
когато не се носят, се съхраняват в метални 
каси (шкафове) в служебни помещения на 
ДАТО с контролиран и/или ограничен достъп.
(2) Служебното оръжие се съхранява без 
боеприпас в цевта и без поставен пълнител, 
със спуснати части на ударно-спускателния 
механизъм и поставени „на предпазител“.
(3) Незачислено служебно оръжие се съх­
ранява само в обезопасени срещу проникване 
помещения в сгради на ДАТО при условията 
на ал. 2 от определени със заповед на пред­
седателя служители.
Чл. 13. (1) При изгубване или противо­
законно отнемане на зачислените служебно 
оръжие и/или боеприпаси служителят незабав­
но уведомява компетентните органи на МВР, 
директора на дирекцията, в която изпълнява 
служебните си задължения, и дежурния слу­
жител в централната сграда на ДАТО.
(2) След настъпил инцидент по време на 
носене или съхраняване на служебното оръ­
жие и боеприпасите служителят незабавно 
писмено уведомява директора на дирекцията 
чрез непосредствения си началник. 
(3) В случаите на ал. 1 и 2 служителят 
изготвя писмен доклад до председателя на 
агенцията.
Чл. 14. (1) След използване на служебно 
оръжие в случаите по чл. 19e, ал. 9 от Закона 
за специалните разузнавателни средства се 
изготвя писмен доклад до председателя на 
агенцията от служителя, който го е използвал.
(2) В писмения доклад по ал. 1 се посочват:
1. трите имена и длъжност на служителя;
2. мястото, датата и часът на използване 
на оръжието;
3. обстоятелствата и основанието за из­
ползване на оръжието;
4. видът и количеството на използваните 
боеприпаси;
5. по възможност данни, идентифициращи 
лицето (лицата), спрямо които е използвано 
оръжието;
6. какви последици са настъпили в резултат 
на използване на оръжието.
Чл. 15. Незабавно след узнаване за смърт 
на служител, на когото е зачислено служебно 
оръжие и боеприпаси, директорът на дирек­
цията, в която е изпълнявал служебните си 
задължения, предприема необходимите мер­
ки за получаване и сдаване на служебното 
оръжие и боеприпаси и уведомява писмено 
председателя на агенцията.
Заключителни разпоредби
§ 1. Тази инструкция се издава на основа­
ние чл. 19е, ал. 8 от Закона за специалните 
разузнавателни средства.
§ 2. Инструкцията влиза в сила от деня 
на обнародването є в „Държавен вестник“.
Председател:
Цветан Китов
6013